smcproject/ml-wiki-sentences huggingface dataset:
പാപ്പനംകോട് ലക്ഷ്മണൻ കഥയും തിരക്കഥയും സംഭാഷണവും രചിച്ച് കെ.ജി. രാജശേഖരൻ സംവിധാനം ചെയ്ത് 1979-ൽ പുറത്തിറങ്ങിയ ഒരു മലയാളചലച്ചിത്രമാണ് ഇന്ദ്രധനുസ്സ് സിജി മാർക്കോസ് നിർമ്മിച്ച ഈ ചിത്രത്തിൽ.
പ്രേം നസീർ , ജയഭാരതി , സാധന , കെ.പി ഉമ്മർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്.
ചിറയിൻകീഴ് രാമകൃഷ്ണൻ നായർഎഴുതിയ വരികൾക്ക് എം.എസ്.വി സംഗീതം നൽകി താരനിര ക്ര.
താരം വേഷം 1 പ്രേംനസീർ 2 ജയഭാരതി 3 ബാലൻ കെ നായർ 4 ടി.ആർ. ഓമന 5 കെ.പി. ഉമ്മർ 6 ബേബി സുമതി 7 ജോസ് പ്രകാശ് 8 കുതിരവട്ടം പപ്പു 9 മണവാളൻ ജോസഫ് 10 നെല്ലിക്കോട് ഭാസ്കരൻ 11 പി.കെ. എബ്രഹാം 12 പട്ടം സദൻ 13 കുഞ്ചൻ 14 വിജയ ഗീത 15 പ്രിയ 16 കെ. പി. എ. സി. സണ്ണി 17 സാധന 18 രാഘവൻ
- പാട്ടരങ്ങ്
ഗാനങ്ങൾ : ചിറയിൻകീഴ് രാമകൃഷ്ണൻ നായർ ഈണം : എം.എസ്.വി നമ്പർ.
പാട്ട് പാട്ടുകാർ രാഗം 1 അള്ളാ അള്ളാ [പടച്ചോന്റെ കയ്യിലെ] അമ്പിളി ജോളി അബ്രഹാം സംഘം ഐ വിൽ സിംഗ്‌ ഫോർ യൂ എൽ.ആർ. ഈശ്വരി പട്ടം സദൻ പകൽക്കിളിയൊരുക്കിയ പി. ജയചന്ദ്രൻ വിജയം വിജയം പി. ജയചന്ദ്രൻ പി. ലീല
, അവലംബം പുറത്തേക്കുള്ള കണ്ണികൾ ഇന്ദ്രധനുസ്സ് ഇന്റർനെറ്റ് മൂവി ഡാറ്റാബേസിൽ
ഇന്ദ്രനീലം ഇംഗ്ലീഷ് വിലാസം https://ml.wikipedia.org/wiki/Sapphire
നവരത്നങ്ങളിലെ ഒരു രത്നമാണ് ഇന്ദ്രനീലം (Sapphire) .
ശനിയുടെ രത്നമായാണ് ഇത് അറിയപ്പെടുന്നത്.
ആത്മീയതയുടെയും, ദിവ്യമായ പ്രണയത്തിന്റെയും രഹസ്യങ്ങളുടെയും രത്നമായാണ് ഇത് അറിയപ്പെടുന്നത് .
രത്നങ്ങളിൽ വച്ചേറ്റവും കാഠിന്യമേറിയത് വജ്രമാണ്.
അത് കഴിഞ്ഞാൽ കാഠിന്യം കൂടിയത് കോറണ്ടം കുടുംബത്തിൽ ഉൾപ്പെടുന്ന രത്നങ്ങളാണ്.
കോറണ്ടം കുടുംബത്തിൽ ഉൾപ്പെടുന്നവയാണ് മാണിക്യം(Ruby), പുഷ്യരാഗം(Topaz) തുടങ്ങിയ രത്നങ്ങൾ കോറണ്ടത്തിൽ ചുവന്ന നിറമുള്ളവ മാണിക്യം എന്നും മഞ്ഞനിറമുള്ളവ മഞ്ഞപുഷ്യരാഗമെന്നും, നീലനിറമുള്ളവ ഇന്ദ്രനീലമെന്നും, വെള്ളനിറമുള്ളവ വെള്ളപുഷ്യരാഗമെന്നും അറിയപ്പെടുന്നു.
ഇവയെല്ലാം ഒരു കുടുംബത്തിലെ രത്നങ്ങളാണ് .
ഓക്സൈഡ് കലർന്നവയാണ് കോറണ്ടം കല്ലുകൾ അതിൽ ഇരുമ്പും ടൈറ്റാനിയവും കൂടുതൽ കലർന്നതിനാലാണ് ഇന്ദ്രനീലരത്നത്തിന് നീല നിറം ലഭിക്കാൻ കാരണം.
തണുത്ത പ്രകൃതമുള്ള ഈ രത്നത്തിന്റെ കാഠിന്യം 9.00 ആണ്.
ഏറ്റവും മനോഹരങ്ങളായ കല്ലുകൾ ലഭിക്കുന്നത് ഇന്ത്യയിൽ കാശ്മീരിലെ ഖനികളിൽ നിന്നുമാണ്.
നവരത്നങ്ങൾ മുത്ത് | മാണിക്യം | മരതകം | വൈഡൂര്യം | ഗോമേദകം | വജ്രം | പവിഴം | പുഷ്യരാഗം | ഇന്ദ്രനീലം ↑
ഇന്ദ്രനീലി രാത്തവള ഇംഗ്ലീഷ് വിലാസം https://ml.wikipedia.org/wiki/Nyctibatrachus_indraneili
പശ്ചിമഘട്ടതദ്ദേശവാസിയായ ഒരു തവളയാണ് ഇന്ദ്രനീലി രാത്തവള അഥവാ Indraneil’s Night Frog.
( ശാസ്ത്രീയനാമം : Nyctibatrachus indraneili ) .
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Nyctibatrachus indraneili എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Nyctibatrachus indraneili എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എന്റെ ബാല്യകാലസ്മരണകൾ
സി. അച്യുതമേനോൻ രചിച്ച  ഓർമക്കുറിപ്പുകളാണ് എന്റെ ബാല്യകാലസ്മരണകൾ .
1978-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
എന്റെ വേളി
മഹാകവി ജി ശങ്കരക്കുറുപ്പ് രചിച്ച ഒരു കവിതയാണ് എന്റെ വേളി .
ഇതിൽ വേളി കഴിഞ്ഞ് ഭർതൃഗൃഹത്തിലേക്ക് പോകാൻ ഒരുങ്ങുന്ന വധുവിന്റെ വിഹ്വലതകൾ അദ്ദേഹം വിവരിക്കുകയാണ്.
എന്നാൽ വായിച്ചു വരുമ്പോഴാണ് വേളി എന്നതു കൊണ്ട് കവി വിവക്ഷിക്കുന്നത് മരണത്തെയാണെന്ന് മനസ്സിലാവുന്നത്.
സുന്ദരമായ ഈ കവിതയിൽ നിന്നും വരികൾ പലരും പല സന്ദർഭങ്ങളിലും ചൊല്ലിക്കേൾക്കാറുണ്ട്.
കവിതയിൽ നിന്നും ചില വരികൾ-
കാൽവിനാഴികകൂടി ഞാൻ പിറന്നൊരീ വീട്ടിൽ മേവിടാൻ കഴിഞ്ഞെങ്കിൽ !
- ഇത്ര വേഗമോ യാത്ര ?
മേനി മേ വിറയ്ക്കില്ല , ചുണ്ടിണ ചലിക്കില്ല ഗ്ലാനി വന്നുദിക്കില്ല , വിളറിപ്പോകില്ലാസ്യം സമയം വരുന്നേരം സർവ്വശക്തമാക്കൈയ്യിൽ മമജീവിതം ക്ഷുദ്രം സസ്മിതം സമർപ്പിക്കും സ്നേഹപൂർണ്ണമായെന്നെ നോക്കി വീർപ്പിടും ജന്മ- ഗേഹമേ പൊങ്ങുന്നില്ല യാത്രചോദിപ്പാൻ ശബ്ദം .
അവലംബം പുറത്തേക്കുള്ള കണ്ണികൾ കവിത ഇവിടെ കാണാം.
എന്റെ മെഴുകുതിരി അത്താഴങ്ങൾ ഇംഗ്ലീഷ് വിലാസം https://ml.wikipedia.org/wiki/Ente_Mezhuthiri_Athazhangal
സൂരജ് തോമസിന്റെ സംവിധാനത്തിൽ 2018 ൽ പുറത്തിറങ്ങിയ മലയാള റൊമാന്റിക് കോമഡി ചിത്രമാണ് എന്റെ മെഴുകുതിരി അത്താഴങ്ങൾ.
എന്റെ മെഴുകുതിരി അത്താഴങ്ങൾ 2018 ജൂലൈ 27 നാണ് പുറത്തിറങ്ങിയത്.
മിയയോടൊപ്പവും പ്രധാന വേഷത്തിലെത്തുന്ന അനൂപ് മേനോനാണ് ഈ ചിത്രത്തിന്റെ തിരക്കഥ തയ്യാറാക്കിയത്.
ദിലീഷ് പോത്തൻ, ലാൽ ജോസ്, ബൈജു, അലൻസിയർ ലീ ലോപ്പസ്, വി കെ. പ്രകാശ്, ഹന്ന റജി കോശി, ശ്രീകാന്ത് മുരളി, നിസ എൻ.പി എന്നിവരാണ് ഈ ചിത്രത്തിൽ പ്രധാന വേഷങ്ങൾ ചെയ്തിരിക്കുന്നത്.
ഈ ചിത്രത്തിൽ സംഗീതസംവിധായകൻ എം. ജയചന്ദ്രനാണ്.
അനൂപ് മേനോനോടൊപ്പം സിനിമയുടെ പശ്ചാത്തലം നിർവഹിച്ചിരിക്കുന്നത് രാഹുൽ രാജ് ആണ്.
എന്റെ മെഴുകുതിരി അത്താഴങ്ങൾ ഇന്റർനെറ്റ് മൂവി ഡാറ്റാബേസിൽ
എന്റെ രാജ്യം എന്റെ ജീവിതം ഇംഗ്ലീഷ് വിലാസം https://ml.wikipedia.org/wiki/My_Country_My_Life ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എൽ.കെ. അദ്വാനിയുടെ ആത്മകഥയാണ് എന്റെ രാജ്യം എന്റെ ജീവിതം .
ഭാരതീയ ജനതാ പാർട്ടിയുടെ നേതൃസ്ഥാനത്തേക്കുള്ള തന്റെ യാത്രയെക്കുറിച്ചാണ് അദ്വാനി പുസ്തകത്തിൽ പറയുന്നത്.
വിഭജനത്തിന് ഇരയാകേണ്ടിവന്ന അഭയാർത്ഥിയായി അദ്ദേഹം സ്വയം വിശേഷിപ്പിക്കുന്നു.
തന്റെ ജീവിതത്തിൽ നിർണ്ണായകസ്വാധീനം ചെലുത്തിയ വ്യക്തികളെ അദ്ദേഹം ഗ്രന്ഥത്തിൽ വിവരിക്കുന്നു.
പണ്ഡിറ്റ് ദീൻദയാൽ ഉപാധ്യയയെ രാഷ്ട്രീയഗുരുവയിട്ടാണ് അദ്ദേഹം കാണുന്നത്.
മദർ തെരേസ, ജയ്‌പ്രകാശ്‌ നാരായണൺ, രത്തൻ ടാറ്റ, എൻ. ആർ. നാരായണമുർത്തി തുടങ്ങി അമിതാഭ്ബച്ചൻ വരെ പുസ്തകത്തിൽ പരാമർശിക്കപ്പെടുന്നുണ്ട്.
എൻ.ഡി.എ. ഭരണകാലത്തെക്കുറിച്ചും വാജ്പേയിയുമായുള്ള വ്യക്തിബന്ധത്തെക്കുറിച്ചും 1040 പേജുള്ള പുസ്തകത്തിൽ വിശദമാക്കുന്നു.
1999-ൽ എയർ ഇന്ത്യ വിമാനം കണ്ടഹാറിലേക്ക് തട്ടിക്കൊണ്ടുപോയതുമായി ബന്ധപ്പെട്ട രാഷ്ട്രീയ അനിശ്ചിതത്തിൽ അദ്വാനി ഇതിലൂടെ ഖേദം പ്രകടിപ്പിക്കുന്നു.
എന്റെ മാമാട്ടുക്കുട്ടിയമ്മയ്ക്ക് ഇംഗ്ലീഷ് വിലാസം https://ml.wikipedia.org/wiki/Ente_mamattukkuttiyammakku_film
ഫാസിലിന്റെ സംവിധാനത്തിൽ ഭരത് ഗോപി , മോഹൻലാൽ , ശാലിനി , സംഗീത നായിക് , പൂർണ്ണിമ ജയറാം എന്നിവർ പ്രധാനവേഷങ്ങളിൽ അഭിനയിച്ച് 1983-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് എന്റെ മാമാട്ടുക്കുട്ടിയമ്മയ്ക്ക് .
നവോദയയുടെ ബാനറിൽ അപ്പച്ചൻ നിർമ്മിച്ച ഈ ചിത്രം വിതരണം ചെയ്തത് സ്വർഗ്ഗചിത്ര ആണ്.
ഫാസിൽ തന്നെയാണ് ചിത്രത്തിന്റെ രചനയും നിർവ്വഹിച്ചിരിക്കുന്നത്.
സിനിമയുടെ പേര് എന്റെ മാമാ ട്ടു ക്കുട്ടിയമ്മയ്ക്ക് എന്നായിരുന്നുവെങ്കിലും സിനിമയുടെ പോസ്റ്റർ അച്ചടിപ്പിക്കാൻ പോയവർ പേര് എഴുതിക്കൊടുത്തപ്പോൾ ഒരു കുനിപ്പ് മാറിപ്പോയി.
പോസ്റ്ററുകളിൽ ചിത്രത്തിന്റെ പേര് എന്റെ മാമാ ട്ടി ക്കുട്ടിയമ്മയ്ക്ക്' 'എന്ന് അച്ചടിച്ചുവന്നു. പോസ്റ്ററിൽ വന്ന 'മാമാട്ടിക്കുട്ടിയമ്മ' എന്ന പേര് ചലച്ചിത്രത്തിലുള്ള 'മാമാട്ടുക്കുട്ടിയമ്മ' എന്ന പേരിനെക്കാൾ പ്രശസ്തമാവുകയും ചെയ്തു.
ഒരു ദമ്പതിമാരായ സേതുലക്ഷ്മി ( സംഗീതാ നായിക് ), വിനോദ് ( ഭരത് ഗോപി ) എന്നിവർക്ക് ഒരു അപകടത്തിൽ തങ്ങളുടെ ഏക മകളെ ( ദിവ്യ ഉണ്ണി ) നഷ്ടപ്പെട്ടു.
ഒരു ജന്മദിനാഘോഷത്തിൽ പങ്കെടുക്കുന്ന കുടുംബം ഒരു ബോട്ടിൽ സഞ്ചരിക്കുകയായിരുന്നു.
ഈ ദമ്പതികളുടെ മകൾ ബോട്ടിന്റെ മുകളി‍ൽ തന്റെ പ്രയപ്പെട്ട കളിപ്പാട്ടമായ പാവയുമായി പോകുകയും മറ്റു കുട്ടികളോടൊപ്പം കളിക്കുകുയും ചെയ്യുന്നു.
മറ്റുകുട്ടികൾ അവളുടെ കളിപ്പാട്ടം ബോട്ടിനു മുകളിൽനിന്നു വെള്ളത്തിലേയ്ക്കു വലിച്ചെറിഞ്ഞു, പാവയ്ക്കു പുറകേ വെള്ളത്തിൽ ചാടിയ കുട്ടിയെ ദമ്പതികൾ അന്വേഷിച്ചുവെങ്കലും അതു വൃഥാവിലായി.
അവർ വെള്ളത്തിൽ ഒഴുകിനടക്കുന്ന പാവയെ കണ്ടെത്തി.
ഏകമകളെ നഷ്ടപ്പെട്ട സേതുവിന് ഇതു വലിയ ഷോക്കാകുന്നു.
വർഷങ്ങൾക്കു ശേഷം ടിന്റു ( ബേബി ശാലിനി ) എന്ന ഒരു ബാലികയെ ദത്തെടുക്കാൻ വിനോദ് തീരുമാനിക്കുന്നു.
എന്നാൽ ഒരു കുഞ്ഞിനെ ദത്തെടുക്കാൻ സേതു ആഗ്രഹിച്ചില്ല.
എന്നിരുന്നാലും അനാഥാലയത്തിൽ ടിന്റുവിനെ കാണാനായി പോകുവാൻ വിനോദ് സേതുവിനെ നിർബന്ധിക്കുന്നു.
തന്റെ കുഞ്ഞിനെ നഷ്ടപ്പെട്ട സേതു ഒരു കുട്ടിയെ വളർത്തുവാനുള്ള മാനസികാവസ്ഥയിലല്ലാത്തതിനാൽ നിഷേധം പ്രകടിപ്പിക്കുന്നു.
വിനോദ് അവളെ പറഞ്ഞു മനസ്സിലാക്കിയതോടെ സേതു ദത്തെടുക്കുവാൻ സമ്മതിക്കുന്നു.
അവർ ടിന്റുവിനെ സ്വീകരിക്കുകയും കഥ വികസിക്കുകയും ചെയ്യുന്നു.
ടിന്റുവിനെ വീട്ടിലേക്കു കൊണ്ടുവന്നതോടെ, ആ ദമ്പതികൾ മുൻകാലത്തേതുപോല സന്തോഷമായ ജീവിക്കുന്നു.
നേരത്തയുള്ളതുപോല സന്തോഷത്തോടെയാണ് മാറുന്നത്.
എന്നാൽ കുട്ടിയുടെ യഥാർത്ഥ മാതാപിതാക്കൾ ( പൂർണ്ണിമാ ജയറാം , മോഹൻലാൽ ) കുട്ടിയെ തേടിയെത്തുമ്പോൾ അവരുടെ ജീവിതത്തിൽ പുതിയ പ്രശ്നങ്ങൾ ഉണ്ടാകുന്നു.
തുടക്കത്തിൽ സേതു നിരസിച്ചെങ്കിലും പിന്നീട് കുട്ടിയെ അവളുടെ യഥാർത്ഥ മാതാപിതാക്കൾക്ക് കുട്ടിയെ കൈമാറാൻ അവർ തയ്യാറാകുന്നതോടെ കഥ ശുഭപര്യവസായിയാകുന്നു.
അഭിനേതാക്കൾ ഭരത് ഗോപി – വിനോദ് മോഹൻലാൽ – അലക്സ് തിലകൻ – ഫാദർ ജോസഫ് സെബാസ്റ്റ്യൻ രാജൻ പി. ദേവ് – തോമസ് ജോർജ്ജ് ദിവ്യാ ഉണ്ണി - വിനോദിൻറെ മകൾ ശാലിനി – മാമാട്ടുക്കുട്ടിയമ്മ/ടിന്റു സംഗീത നായിക് – സേതുലക്ഷ്മി പൂർണ്ണിമ ജയറാം – മേഴ്സി സംഗീതം
ബിച്ചു തിരുമല എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ജെറി അമൽദേവ് ആണ്.
ഗാനങ്ങൾ കണ്ണോട് കണ്ണോരം – കെ.ജെ. യേശുദാസ് തൈ മണിക്കുഞ്ഞു തെന്നൽ – കെ.എസ്. ചിത്ര കോറസ് മൌനങ്ങളേ ചാഞ്ചാടുവാൻ – കെ.ജെ. യേശുദാസ് ആളൊരുങ്ങി അരങ്ങൊരുങ്ങി – കെ.എസ്. ചിത്ര അണിയറ പ്രവർത്തകർ ഛായാഗ്രഹണം: അശോക് കുമാർ ചിത്രസം‌യോജനം: ടി.ആർ. ശേഖർ പ്രോസസിങ്ങ്: ചിത്രാഞ്ജലി നിർമ്മാണ നിർവ്വഹണം: എം.കെ. ആനന്ദ് അസോസിയേറ്റ് ഡയറൿടർ: സിബി മലയിൽ എക്സിക്യൂട്ടീവ് പ്രൊഡ്യൂസർ: ജോസ് പുന്നൂസ് പുരസ്കാരങ്ങൾ
1983-ലെ മികച്ച മലയാളചലച്ചിത്രത്തിനുള്ള കേരളസർക്കാറിന്റെ ചലച്ചിത്രപുരസ്കാരം നേടിയത് ഈ ചിത്രമായിരുന്നു.
ഈ ചിത്രം സംവിധാനം ചെയ്ത ഫാസിൽ മികച്ച സംവിധായകനുള്ള പുരസ്കാരവും നേടി.
ഗോപി , ശാലിനി എന്നിവർ മികച്ച നടനും മികച്ച ബാലതാരത്തിനുമുള്ള പുരസ്കാരങ്ങൾ നേടി.
അവലംബം ↑ "ഒരു പേര്, അതിലല്ലേ എല്ലാം", 'വനിത', ഓഗസ്റ്റ് 15-31,2010, പേജ്:103-104 പുറത്തേക്കുള്ള കണ്ണികൾ എന്റെ മാമാട്ടുക്കുട്ടിയമ്മയ്ക്ക് ഇന്റർനെറ്റ് മൂവി ഡാറ്റാബേസിൽ എന്റെ മാമാട്ടുക്കുട്ടിയമ്മയ്ക്ക് – മലയാളസംഗീതം.
എന്റെ പൊന്നുതമ്പുരാൻ
സുരേഷ് ഗോപിയും ഉർവശിയും പ്രധാന വേഷങ്ങളിൽ അഭിനയിച്ച എടി അബു സംവിധാനം ചെയ്ത് 1992 ൽ പുറത്തിറങ്ങിയ ഇന്ത്യൻ മലയാള ചിത്രമാണ് എന്റെ  പൊന്നു തമ്പുരാൻ .
അഭിനേതാക്കൾ തമ്പുരാൻ / വിനോദ് ആയി സുരേഷ് ഗോപി കവിത ഭരതൻ പിള്ളയായി ഉർവശി പ്രഭുല്ല കുമാറായി ജഗതി ശ്രീകുമാർ ഇന്നസെന്റ് വർക്കി പത്രോസ് തുഞ്ചമ്പറമ്പിൽ എസ്‌ഐ ഇഡിക്കുല്ലയായി രാജൻ പി ദേവ് പട്ടറായി സിദ്ദിഖ് രാവുണ്ണിയായി മാള അരവിന്ദൻ മമ്മോട്ടി മാസ്റ്ററായി മാമുക്കോയ പരവൂർ ഭരതൻ ഭരതൻ പിള്ളയായി മീരാഭായി ആയി ഫിലോമിന ശ്രീകുമാറായി റിസ ബാവ ഫയൽ‌വാനായി എൻ‌എൽ ബാലകൃഷ്ണൻ .
വിക്നേശ്വരൻ പിള്ള കോരഹാചെനായി എ സി സൈനുദ്ദീൻ തെസ്നി ഖാൻ പരാമർശങ്ങൾ ബാഹ്യ ലിങ്കുകൾ എന്റെ പൊന്നുതമ്പുരാൻ ഇന്റർനെറ്റ് മൂവി ഡാറ്റാബേസിൽ
എന്റെ പ്രദക്ഷിണ വഴികൾ ഇംഗ്ലീഷ് വിലാസം https://ml.wikipedia.org/wiki/Ente_Pradakshina_Vazhikal
നിരൂപകനായ എസ്. ജയചന്ദ്രൻ നായർ രചിച്ച ആത്മകഥയാണ് എന്റെ പ്രദക്ഷിണ വഴികൾ .
2012ൽ ആത്മകഥയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചിട്ടുണ്ട്.
കേരളത്തിലെ പ്രമുഖരായ സാംസ്കാരിക രാഷ്ട്രീയ വ്യക്തിത്വങ്ങളെക്കുറിച്ചും പത്ര പ്രവർത്തന കാലത്തെ   സ്മരണകളുമാണ് ഈ പുസ്തകത്തിന്റെ ഉള്ളടക്കം.
ജെ.എസ്. ജോർജിന്റെ അവതാരിക.
പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2012 അവലംബം ↑ ↑ {{ cite news }} : Check | url= value ( help ) ; Check date values in: | accessdate= and | date= ( help )
എന്റെ പുഴ പ്രമാണം:PUZHA jpg.jpg എന്റെ പുഴ
കേരളത്തിലെ പുഴകളെ കുറിച്ച് ഏഷ്യാനെറ്റ് ന്യൂസ് സംഘടിപ്പിപ്പിച്ച പ്രത്യേക പരിപാടിയാണ് എന്റെ പുഴ .
എഴുത്തുകാരായ എം ടി വാസുദേവൻ നായർ , ഒ എൻ വി , ബാലചന്ദ്രൻ ചുള്ളിക്കാട് , സുഗതകുമാരി , ഗായകരായ കെ എസ് ചിത്ര , ശ്രീവത്സൻ ജെ മേനോൻ തുടങ്ങിയ പ്രമുഖർ എന്റെ പുഴയ്‍ക്കൊപ്പം അണിചേരുന്നുണ്ട്.
ഏഷ്യാനെറ്റ് ന്യൂസിൽ 2015 ഡിസംബർ 1 മുതൽ രാത്രി 7.30-നാണ് എന്റെ പുഴ സംപ്രേഷണം ചെയ്തിരുന്നത്.
അന്താരാഷ്ട്ര ഗണിത സംഘടന ഇംഗ്ലീഷ് വിലാസം https://ml.wikipedia.org/wiki/International_Mathematical_Union
അന്താരാഷ്ട്ര തലത്തിൽ ഗണിതശാസ്ത്ര മേഖലയിൽ അർപ്പണമനോഭാവത്തോടെ പ്രവർത്തിക്കുന്ന ഒരു സർക്കാർ ഇതര സംഘടനയാണ് (non-governmental organisation) അന്താരാഷ്ട്ര ഗണിത സംഘടന ( IMU ).
അന്താരാഷ്ട്ര സയൻസ് കൗൺസിലിൽ അംഗമാണ്.
അന്താരാഷ്ട്ര ഗണിത ഒളിമ്പ്യാഡിനെ പിന്തുണയ്ക്കുന്നു.
77 രാ‍ജ്യങ്ങളിലെ ഗണിത ശാസ്ത്ര സംഘടനകളാണ് ഇതിലെ അംഗങ്ങൾ.
അന്താരാഷ്ട്ര കുടുംബദിനം
എല്ലാ വർഷവും മെയ് 15 നാണ് അന്താരാഷ്ട്ര കുടുംബങ്ങളുടെ ദിനം ആചരിക്കുന്നത്.
1993 ൽ യുഎൻ പൊതുസഭ A/RES/47/237 പ്രമേയത്തോടെ ദിനം പ്രഖ്യാപിച്ചു.
ഇത് അന്താരാഷ്ട്ര സമൂഹം കുടുംബങ്ങളോട് പുലർത്തുന്ന പ്രാധാന്യത്തെ പ്രതിഫലിപ്പിക്കുന്നു.
കുടുംബങ്ങളുമായി ബന്ധപ്പെട്ട പ്രശ്നങ്ങളെക്കുറിച്ചുള്ള അവബോധം പ്രോത്സാഹിപ്പിക്കുന്നതിനും കുടുംബങ്ങളെ ബാധിക്കുന്ന സാമൂഹിക, സാമ്പത്തിക, ജനസംഖ്യാ പ്രക്രിയകളെക്കുറിച്ചുള്ള അറിവ് വർദ്ധിപ്പിക്കുന്നതിനും അന്താരാഷ്ട്ര ദിനം അവസരമൊരുക്കുന്നു.
എല്ലാ വർഷവും യുഎൻ സെക്രട്ടറി ജനറൽ പ്രത്യേക മുദ്രാവാക്യം നൽകുന്നു.
2021 - "കുടുംബങ്ങളും പുതിയ സാങ്കേതികവിദ്യകളും" 2020 - “വികസനത്തിലുള്ള കുടുംബങ്ങൾ: കോപ്പൻഹേഗൻ ബീജിംഗ് + 25” 2019 - "കുടുംബങ്ങളും കാലാവസ്ഥാ പ്രവർത്തനവും: എസ്ഡിജി 13 ൽ 2018 - "കുടുംബങ്ങളും ഉൾക്കൊള്ളുന്ന സമൂഹങ്ങളും" 2017 - "കുടുംബങ്ങൾ, വിദ്യാഭ്യാസം, ക്ഷേമം " 2016 - "കുടുംബങ്ങൾ, ആരോഗ്യകരമായ ജീവിതം, സുസ്ഥിര ഭാവി" 2015 - "ചുമതലയുള്ള പുരുഷന്മാർ?
സമകാലിക കുടുംബങ്ങളിലെ ലിംഗസമത്വവും കുട്ടികളുടെ അവകാശങ്ങളും" 2014 - "വികസന ലക്ഷ്യങ്ങൾ കൈവരിക്കുന്നതിന് കുടുംബങ്ങൾ പ്രധാനമാണ്; കുടുംബത്തിന്റെ അന്താരാഷ്ട്ര വർഷം + 20" 2013 - "അഡ്വാൻസിംഗ് സോഷ്യൽ ഇന്റഗ്രേഷനും ഇന്റർ‌ജെനറേഷൻ സോളിഡാരിറ്റിയും" 2012 - "വർക്ക് ഫാമിലി ബാലൻസ് ഉറപ്പാക്കുന്നു" 2011 - "കുടുംബ ദാരിദ്ര്യവും സാമൂഹിക ഒഴിവാക്കലും നേരിടുന്നു " 2010 - "ലോകമെമ്പാടുമുള്ള കുടുംബങ്ങളിൽ കുടിയേറ്റത്തിന്റെ സ്വാധീനം" 2009 - "അമ്മമാരും കുടുംബങ്ങളും: മാറുന്ന ലോകത്തിലെ വെല്ലുവിളികൾ" 2008 - "പിതാക്കന്മാരും കുടുംബങ്ങളും: ഉത്തരവാദിത്തങ്ങളും വെല്ലുവിളികളും" 2007 - " വൈകല്യമുള്ള കുടുംബങ്ങളും വ്യക്തികളും" 2006 - "മാറുന്ന കുടുംബങ്ങൾ: വെല്ലുവിളികളും അവസരങ്ങളും" 2005 - "എച്ച്ഐവി / എയ്ഡ്സും കുടുംബ ക്ഷേമവും" 2004 - "കുടുംബത്തിന്റെ അന്താരാഷ്ട്ര വർഷത്തിന്റെ പത്താം വാർഷികം: പ്രവർത്തനത്തിനുള്ള ഒരു ചട്ടക്കൂട്" 2003 - "2004 ൽ കുടുംബത്തിന്റെ അന്താരാഷ്ട്ര വർഷത്തിന്റെ പത്താം വാർഷികം ആചരിക്കാനുള്ള തയ്യാറെടുപ്പുകൾ" 2002 - "കുടുംബങ്ങളും വാർദ്ധക്യവും: അവസരങ്ങളും വെല്ലുവിളികളും" 2001 - "കുടുംബങ്ങളും സന്നദ്ധപ്രവർത്തകരും: സാമൂഹിക സമന്വയം കെട്ടിപ്പടുക്കുക" 2000 - "കുടുംബങ്ങൾ: വികസനത്തിന്റെ ഏജന്റുമാരും ഗുണഭോക്താക്കളും" 1999 - "എല്ലാ പ്രായക്കാർക്കും കുടുംബങ്ങൾ" 1998 - "കുടുംബങ്ങൾ: അധ്യാപകരും മനുഷ്യാവകാശ ദാതാക്കളും" 1997 - "പങ്കാളിത്തത്തെ അടിസ്ഥാനമാക്കി കുടുംബങ്ങൾ കെട്ടിപ്പടുക്കുക" 1996 - "കുടുംബങ്ങൾ: ദാരിദ്ര്യത്തിന്റെയും ഭവനരഹിതരുടെയും ആദ്യ ഇരകൾ" അവലംബം ↑ ↑ UN: International Day of Families ↑ ↑ ↑ ↑ ↑ ↑
അന്താരാഷ്ട്ര ചലച്ചിത്രോത്സവം (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/International_Film_Festival_of_India
1952 -ൽ ആരംഭിച്ച ഇന്ത്യയുടെ അന്താരാഷ്ട്ര ചലച്ചിത്രോത്സവം ( IFFI ).
ഏഷ്യയിലെ തന്നെ ശ്രദ്ധേയമായ ഈ ചലച്ചിത്രോത്സവം എല്ലാ വർഷവും ഗോവയിൽ നടത്തപ്പെടുന്നു.
ഭാരതസർക്കാരിന്റെ ഇൻഫർമേഷൻ ആന്റ് ബ്രോഡ്കാസ്റ്റിങ് മന്ത്രാലയവും ഗോവ സംസ്ഥാനസർക്കാരുമാണ് ഇതിന്റെ സംഘാടകർ.
മേളയുടെ ഇന്ത്യൻ പനോരമ വിഭാഗത്തിൽ ഇന്ത്യയിലെ വിവിധ ഭാഷകളിലെ തിരഞ്ഞെടുക്കപ്പെട്ട ചിത്രങ്ങളും പ്രദർശിപ്പിക്കുന്നു.
അന്താരാഷ്ട്ര ചലച്ചിത്രോത്സവം 2013
2013 നവംബർ 20 മുതലാണ് 44-ആമത് ചലച്ചിത്രോൽസം നടന്നത്.
കന്യകാ ടാക്കീസ് ആണ് ഇന്ത്യൻ പനോരമയിൽ ആദ്യം അവതരിപ്പിച്ചത്.
മേളയുടെ ഉദ്ഘാടനചിത്രമായി ഓസ്‌കർഅവാർഡ് ജേതാവ് ജിറി മെൻസലിന്റെ ചെക്ക് കോമഡി ചിത്രമായ ദി ഡോൺ യുവാൻസ് ആണ് പ്രദർശിപ്പിച്ചത്.
മേളയിൽ 160 വിദേശചിത്രങ്ങളും  ഇന്ത്യൻ പനോരമയിൽ 151 ചിത്രങ്ങളുമാണ് പ്രദർശിപ്പിച്ചത്.
അന്താരാഷ്ട്ര ചലച്ചിത്രോത്സവം 2012
2012 നവംബർ 20-നാണ് 43-ആമത് ചലച്ചിത്രമേള ഗോവയിൽ ആരംഭിച്ചത് .
ഡിസംബർ 3-ന് മേള അവസാനിച്ചു.
ഒൻപതാമത് തവണയാണ് ഗോവയിൽ തുടർച്ചയായി ചലച്ചിത്രോത്സവം നടത്തുന്നത്.
ഇന്ത്യൻ ചലച്ചിത്രത്തിനു നൂറ് വയസ്സ് തികയുന്ന അവസരത്തിൽ ഏർപ്പെടുത്തിയ 'സെഞ്ച്വറി പുരസ്‌കാരം' ഇത്തവണ മേളയുടെ പ്രത്യേകതയായിരുന്നു.
60 രാജ്യങ്ങളിൽനിന്നുള്ള മുന്നൂറോളം ചിത്രങ്ങളാണ് അവതരിപ്പിച്ചത് .
ആങ് ലീയുടെ ലൈഫ് ഓഫ് പൈ ഉദ്ഘാടന ചിത്രമായും മീരാ നായരുടെ ' റെലക്ടന്റ് ഫണ്ടമെന്റലിസ്റ്റ് ' സമാപന ചിത്രമായും പ്രദർശിപ്പിച്ചു.
പോളിഷ് സംവിധായകനായ ക്രിസ്റ്റോഫ് സനുസിയെ ആയുഷ്‌കാല നേട്ടത്തിനുള്ള പുരസ്കാരം നൽകി ആദരിച്ചു.
കിം കി ഡൂക്ക്, പോൾ കോക്‌സ് എന്നിവർക്ക് സർഗാത്മക മികവിനുള്ള പുരസ്‌കാരം നൽകി.
2012-ലെ ഇന്ത്യൻ പനോരമ
ടി.വി. ചന്ദ്രന്റെ ' ഭൂമിയുടെ അവകാശികൾ ', ഡോ. കെ. ഗോപിനാഥിന്റെ ' ഇത്രമാത്രം ', മധുപാലിന്റെ ' ഒഴിമുറി ', അഞ്ജലി മേനോന്റെ ' മഞ്ചാടിക്കുരു ', ഡോ. ബിജുവിന്റെ ' ആകാശത്തിന്റെ നിറം ' എന്നീ ചിത്രങ്ങളാണ് ഈ വിഭാഗത്തിൽ പ്രദർശിപ്പിച്ചത്.
തിരക്കഥാകൃത്ത് ടി. ദാമോദരൻ, നിർമാതാവും സംവിധായകനുമായ അപ്പച്ചൻ എന്നിവരോടുള്ള ആദരസൂചകമായി ഇവരുടെ ചിത്രങ്ങൾ പ്രദർശിപ്പിച്ചു.
അടൂർ ഗോപാലകൃഷ്ണന്റെ സ്വയംവരം , ഫാസിലിന്റെ മാമാട്ടിക്കുട്ടിയമ്മ, പ്രിയദർശന്റെ കാലാപാനി എന്നിവയും മൃണാൾസെൻ, അടൂർ ഗോപാലകൃഷ്ണൻ, ശ്യാം ബെനഗൽ, ഡോ. രാമനായിഡു, കെ. ബാലചന്ദ്രൻ എന്നിവരുടെ ചലച്ചിത്രങ്ങളും പ്രദർശിപ്പിച്ചു.
അന്താരാഷ്ട്ര ചലച്ചിത്രോത്സവം 2011
പനജിയിലെ ഐനോക്‌സ് മൾട്ടിപ്ലക്‌സും കലാഅക്കാദമി ഓഡിറ്റോറിയവുമാണ് ചലച്ചിത്രമേളയുടെ വേദികൾ.
വിവിധ രാജ്യങ്ങളിൽ നിന്നായി 300 ഓളം ചിത്രങ്ങൾ പ്രദർശിപ്പിച്ചു.
ഉദ്ഘാടനശേഷം ആദ്യമായി പോർച്ചുഗീസ് ചിത്രമായ ദി കോൺസുൽ ഓഫ് ബോർഡാക്‌സ് ആണ് പ്രദർശിപ്പിച്ചത്.
ആദ്യമായി ത്രീഡി, ആനിമേഷൻ തരത്തിലുള്ള ചിത്രങ്ങൾക്കായി പ്രത്യേക വിഭാഗം ഈ വർഷം ഉൾപ്പെടുത്തിയിരുന്നു.
30 വർഷത്തെ ഇടവേളയ്ക്കു ശേഷം ലോക മത്സരവിഭാഗം ജൂറി ചെയർമാൻ അടൂർ ഗോപാലകൃഷ്ണൻ ജൂറിയിലേക്ക് 2011-ൽ തിരിച്ചുവരവു നടത്തി.
ചലച്ചിത്രോത്സവത്തിന്റെ ശീർഷകചിത്രം ഷാജി എൻ.കരുണാണ് തയ്യാറാക്കിയത്.
ഇതിന്റെ സംഗീതം നിർവഹിച്ചിരിക്കുന്നത് ദീപു കൈതപ്രമാണ് .
ആദ്യമായി ഈ വർഷം ത്രീഡിയിലും ശീർഷകം തയ്യാറാക്കിയിരുന്നു.
സലിം അഹമ്മദ് സംവിധാനം ചെയ്ത ആദാമിന്റെ മകൻ അബുവാണ് ലോകസിനിമാ മത്സരവിഭാഗത്തിൽ മലയാളത്തെ പ്രധിനിധീകരിച്ചത്.
2011-ലെ ഇന്ത്യൻ പനോരമ
2011-ലെ ഇന്ത്യൻ പനോരമ വിഭാഗത്തിൽ 7 മലയാളചലച്ചിത്രം ഉൾപ്പെടെ 24 ചലച്ചിത്രങ്ങളും നോൺ ഫീച്ചർ ഫിലിം വിഭാഗത്തിൽ 21 ചിത്രങ്ങളും പ്രദർശിപ്പിച്ചു .
സന്തോഷ് ശിവൻ സംവിധാനം ചെയ്ത മലയാളചലച്ചിത്രം ഉറുമിയാണ് പനോരമയിലെ ഉദ്ഘാടന ചിത്രമായി പ്രദശിപ്പിച്ചത്.
പുരസ്കാരങ്ങൾ സുവർണമയൂരം -  പോർഫിരിയോ (കൊളംബിയൻ ചിത്രം) രജതമയൂരം (15 ലക്ഷം രൂപയും ഫലകവും) - ആദാമിന്റെ മകൻ അബു അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ഔദ്യോഗിക വെബ്സൈറ്റ് ഗോവ എന്റർടെയിന്റ്മെന്റ് സൊസൈറ്റി ഓഫ് ഇന്ത്യയുടെ വെബ്സൈറ്റ്
അന്താരാഷ്ട്ര ചായ ദിനം ഇംഗ്ലീഷ് വിലാസം https://ml.wikipedia.org/wiki/International_Tea_Day
ഐക്യരാഷ്ട്രസഭയുടെ കണക്കനുസരിച്ച് എല്ലാ വർഷവും മെയ് 21 നാണ് അന്താരാഷ്ട്ര ചായ ദിനം ആചരിക്കുന്നത്.
2019 ഡിസംബർ 21 നാണ് പ്രമേയം അംഗീകരിച്ചത്.
2015-ൽ ഇന്ത്യ മുന്നോട്ടുവെച്ച നിർദേശപ്രകാരമായിരുന്നു ഇത്.
ദിനാചരണത്തിന് നേതൃത്വം നൽകാൻ ഐക്യരാഷ്ട്ര ഭക്ഷ്യ-കാർഷിക ഓർഗനൈസേഷനോട് (എഫ്എഒ) ആഹ്വാനം ചെയ്യുന്നു.
അതുവരെ ഡിസംബർ 15 ആയിരുന്നു ചായദിനം.
മിക്ക രാജ്യങ്ങളിലും തേയില ഉത്പാദന സീസൺ തുടങ്ങുന്നത് മേയിലായതുകൊണ്ടാണ് മേയ് 21ലേക്ക് ഇതു മാറ്റിയത്.
ലോകമെമ്പാടുമുള്ള ചായയുടെ നീണ്ട ചരിത്രത്തെക്കുറിച്ചും ആഴത്തിലുള്ള സാംസ്കാരികവും സാമ്പത്തികവുമായ പ്രാധാന്യത്തെക്കുറിച്ച് അവബോധം വളർത്തുക എന്നതാണ് അന്താരാഷ്ട്ര ചായ ദിനംകൊണ്ട് ലക്ഷ്യമിടുന്നത്.
തേയിലയുടെ സുസ്ഥിര ഉത്പാദനവും ഉപഭോഗവും വർധിപ്പിക്കുകയും പട്ടിണിക്കും ദാരിദ്ര്യത്തിനുമെതിരെ പോരാടുന്നതിൽ അതിന്റെ പ്രാധാന്യത്തെക്കുറിച്ച് അവബോധം സൃഷ്ടിക്കുന്നതിനും കൂട്ടായ പ്രവർത്തനങ്ങൾ പ്രോത്സാഹിപ്പിക്കുകയും വളർത്തുകയും ചെയ്യുക എന്നതാണ് ഇന്നത്തെ ലക്ഷ്യം.
ഇന്ത്യ , ശ്രീലങ്ക , നേപ്പാൾ , വിയറ്റ്നാം , ഇന്തോനേഷ്യ , ബംഗ്ലാദേശ് , കെനിയ , മലാവി , മലേഷ്യ , ഉഗാണ്ട , ടാൻസാനിയ തുടങ്ങിയ തേയില ഉൽപാദിപ്പിക്കുന്ന രാജ്യങ്ങളിൽ 2005 മുതൽ ഡിസംബർ 15 ന് ഒരു അന്താരാഷ്ട്ര തേയില ദിനം ആഘോഷിച്ചു.
ആഗോള തേയില വ്യാപാരം തൊഴിലാളികളിലും കർഷകരിലും ചെലുത്തുന്ന സ്വാധീനത്തിലേക്ക് സർക്കാരുകളുടെയും പൗരന്മാരുടെയും ആഗോള ശ്രദ്ധ ആകർഷിക്കുക എന്നതാണ് അന്താരാഷ്ട്ര ചായ ദിനം ലക്ഷ്യമിടുന്നത്.
ക്രയമൂല്യം പിന്തുണയ്ക്കുന്നതിനും ന്യായമായ വ്യാപാരത്തിനുമുള്ള അഭ്യർത്ഥനകളുമായി ഇത് ബന്ധപ്പെട്ടിരിക്കുന്നു.
2004-ലെ വേൾഡ് സോഷ്യൽ ഫോറത്തിൽ എം. സുബ്ബു (ന്യൂ ട്രേഡ് യൂണിയൻ ഇനിഷ്യേറ്റീവ്), ശതദ്രു ചതോപാധ്യായ (CEC), സമീർ റോയ് (HMS), അശോക് ഘോഷ് (UTUC), പരമശിവം (INTUC) എന്നിവരായിരുന്നു പ്രധാന ആർക്കിടെക്റ്റുകൾ, ആദ്യത്തെ അന്താരാഷ്ട്ര ചായ  ദിനം 2005-ൽ ന്യൂഡൽഹിയിൽ ആഘോഷിച്ചു.
പിന്നീട് 2006 ലും 2008 ലും ശ്രീലങ്കയിൽ ആഘോഷങ്ങൾ സംഘടിപ്പിച്ചു.
ട്രേഡ് യൂണിയൻ പ്രസ്ഥാനങ്ങൾ സംയുക്തമായി അന്താരാഷ്ട്ര തേയില ദിനാഘോഷങ്ങളും അനുബന്ധ ആഗോള തേയില സമ്മേളനങ്ങളും സംഘടിപ്പിച്ചു.
ഇന്റർ‌ഗവർ‌മെൻറൽ ഗ്രൂപ്പ് ഓൺ ടീ (ഐ‌ജി‌ജി ഓൺ ടീ) വഴി അന്താരാഷ്ട്ര ചായ ദിനാചരണം വിപുലീകരിക്കാൻ 2015-ൽ ഇന്ത്യൻ സർക്കാർ നിർദ്ദേശിച്ചു.
ലോക തേയില സമ്പദ്‌വ്യവസ്ഥയെ സഹായിക്കുന്നതിനുള്ള ബഹുമുഖ ശ്രമങ്ങൾക്ക് അന്താരാഷ്ട്ര തേയില ദിനാചരണത്തിന്റെ മികച്ച വക്താവായ ടീ ഓൺ എഫ്‌എ‌ഒ ഐ‌ജി‌ജി നേതൃത്വം നൽകുന്നു.
2015-ൽ ഇറ്റലിയിലെ മിലാനിൽ നടന്ന ഒരു മീറ്റിംഗിനിടെ, ഐ‌ജി‌ജി ഓൺ ടീ ഒരു അന്താരാഷ്ട്ര തേയില ദിനത്തെക്കുറിച്ച് ചർച്ച ചെയ്തു.
ഈ നിർ‌ദ്ദേശം കമ്മിറ്റി ഓൺ കമ്മോഡിറ്റി പ്രോബ്ളംസ് (സി‌സി‌പി) അംഗീകരിക്കുകയും പിന്നീട് 2019 ഡിസംബറിൽ ഐക്യരാഷ്ട്ര പൊതുസഭ അംഗീകരിക്കുകയും ചെയ്തു.
അവലംബം പുറത്തേക്കുള്ള കണ്ണികൾ Centre for Education and Communication (includes gallery of past ITD celebrations) Indian Tea Association
അന്താരാഷ്ട്ര കേരള പഠന കോൺഗ്രസ്സ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
അന്താരാഷ്ട്ര കേരള പഠന കോൺഗ്രസ്സ് കവാടം
കേരളത്തിന്റെ വികസനത്തിന് സമഗ്രമായ രൂപരേഖയുണ്ടാക്കുവാൻ കേരളത്തെക്കുറിച്ച് സങ്കേതിക വിദഗ്ദ്ധരും, അക്കാദമിക്ക് വൈദഗ്ദ്ധ്യമുള്ളവരും, രാഷ്ട്രീയക്കാരും, സാധാരണ ജനങ്ങളും ഒത്തു ചേർന്ന് നടത്തുന്ന പഠന സമ്മേളനമാണ് അന്താരാഷ്ട്ര കേരള പഠന കോൺഗ്രസ്സ് .
എ.കെ.ജി പഠന ഗവേഷണ കേന്ദ്രമാണ് സമ്മേളനം സംഘടിപ്പിക്കുന്നത്.
1994ലാണ് അന്താരാഷ്ട്ര കേരള പഠന കോൺഗ്രസ്സ് ആദ്യമായി നടത്തിയത്.
ഒന്നാം അന്താരാഷ്ട്ര കേരള പഠന കോൺഗ്രസ്സ് ഇ.
എം.എസ്സ് ഉദ്ഘാടനം ചെയ്തു.
പഠന കോൺഗ്രസ്സുകൾ ഒന്നാം അന്താരാഷ്ട്ര കേരള പഠന കോൺഗ്രസ്സ് 1994 രണ്ടാം അന്താരാഷ്ട്ര കേരള പഠന കോൺഗ്രസ്സ് 2005 ഡിസംബർ 9,10,11 മൂനാം അന്താരാഷ്ട്ര കേരള പഠന കോൺഗ്രസ്സ് 2011 ജനുവരി 1,2,3 നാലാം അന്താരാഷ്ട്ര കേരള പഠന കോൺഗ്രസ്സ് 2016 ജനുവരി 9,10 ചിത്രശാല അവലംബം ↑ ↑ ദർശന വെബ്സൈറ്റ് ↑ http://www.mathrubhumi.com/news/kerala/malayalam/article-1.771184%5Bപ്രവർത്തിക്കാത്ത+കണ്ണി%5D
അന്താരാഷ്ട്ര കൃഷ്ണഭാവനാമൃത സംഘം ഇംഗ്ലീഷ് വിലാസം https://ml.wikipedia.org/wiki/International_Society_for_Krishna_Consciousness
ഹരേകൃഷ്ണ പ്രസ്ഥാനം അല്ലെങ്കിൽ ഇസ്കോൺ എന്നറിയപ്പെടുന്ന അന്താരാഷ്ട്ര കൃഷ്ണാവബോധ സമിതി (International Society for Krishna Consciousness - ISKCON) ഗൗഡിയ വൈഷ്ണവരുടെ ഒരു മതസംഘടനയാണ്.
എ. സി. ഭക്തിവേദാന്ത സ്വാമി പ്രഭുപാദ 1966 -ൽ ന്യൂയോർക്ക് സിറ്റിയിൽ ആണ് ഇതു സ്ഥാപിച്ചത്.
പ്രഭുപാദയെ ഇസ്കോൺ വിശ്വാസികൾ ഗുരുവും ആധ്യാത്മിക നേതാവുമായി കരുതിപ്പോരുന്നു.
ഹിന്ദു പുരാണങ്ങളായ ഭഗവത് ഗീതയിലെയും ഭാഗവതത്തിലെയും തത്ത്വങ്ങളിലാണ് ഇതിന്റെ അടിസ്ഥാന വിശ്വാസം.
നാല് വൈഷ്ണവ സമ്പ്രദായങ്ങളിൽ(ബ്രാഹ്മ,രുദ്ര, ശ്രീ, കൗമാര) ബ്രാഹ്മ സമ്പ്രദായത്തിന്റെ മാധ്വ-ഗൗഡിയ ശാഖയുടെ നേർതുടർച്ചക്കാരായി ഇസ്കോണിൽ വിശ്വസിക്കുന്നവർ അവരെത്തന്നെ കരുതിപ്പോരുന്നു.
ഭക്തിയോഗം പ്രചരിപ്പിക്കാനാണ് ഇസ്കോൺ രൂപം കൊണ്ടത്.
ഭക്തന്മാർ അവരുടെ ചിന്തകളും പ്രവൃത്തികളും സർവ്വേശ്വരനായ കൃഷ്ണനെ പ്രസാദിപ്പിക്കാനായി സമർപ്പണം ചെയ്യുന്നു.
ഇന്ന് ഇസ്കോണിന് ലോകത്താകമാനം 550 -ലേറെ കേന്ദ്രങ്ങളുണ്ട്.
അവയിൽ സ്വയം പര്യാപ്തത ലക്ഷ്യമിടുന്ന ചിലതുൾപ്പെടെ 60 കാർഷികസമൂഹങ്ങളും 50 വിദ്യാലയങ്ങളും 90 ഭക്ഷണശാലകളും ഉണ്ട്.
സോവിയറ്റ് യൂണിയന്റെ പതനത്തിനു ശേഷം കിഴക്കേ യൂറോപ്പിലും ഇന്ത്യയിലുമാണ് ഈ അടുത്ത കാലത്ത് ഇസ്കോണിന്റെ അംഗസംഖ്യയിൽ വലിയ വർദ്ധനവ് ഉണ്ടായത്.
ചരിത്രവും വിശ്വാസങ്ങളും
പശ്ചിമബംഗാളിലെ ഗൗഡ പ്രദേശത്ത് രൂപം കൊണ്ട ഒരു വിഷ്ണു ആരാധനാപ്രസ്ഥാനമാണ് ഗൗഡിയ വൈഷ്ണവിസം .
എനാൽ ഗൗഡീയവൈഷ്ണവ പ്രസ്ഥാനത്തിന്റെ ആരംഭം മാധ്വാചാര്യരുടെ ദ്വൈത ദർശനത്തെ പിന്തുടർന്നുകൊണ്ടാണ്.
മാധ്വാചാര്യരുടെ ശിഷ്യപരമ്പരയിലാണ് ഹരേകൃഷ്ണ പ്രസ്ഥാനവും ഉൾപ്പെടുന്നത്.
പ്രധാനമായും ബംഗാളിലും ബീഹാറിലുമാണ് കഴിഞ്ഞ അഞ്ഞൂറു വർഷമായി ഇതിനു അനുയായികൾ ഉള്ളത്.
ഈ ആശയങ്ങളെയാണ് ഭഗവത് ഗീതയുടെയും ഭാഗവതത്തിന്റെയും മറ്റു ചില ഗ്രന്ഥങ്ങളുടെയും വിപുലമായ വിവർത്തനങ്ങളാലും എഴുത്തുകളാലും പ്രഭുപാദ പാശ്ചാത്യലോകത്തേക്ക് പ്രചരിപ്പിച്ചത്.
ഇന്ന് ഈ പുസ്തകങ്ങൾ എഴുപതിലേറെ ഭാഷകളിൽ ലഭ്യമാണ്.
ചിലത് ഓൺലൈനില്യും കിട്ടുന്നുണ്ട്.
ഈ പുസ്തകങ്ങളാണ് ഇസ്കോൺ പ്രസ്ഥാനത്തിന്റെ പ്രമാണങ്ങൾ.
ഇസ്ക്കോൺ പ്രസ്ഥാനത്തിലെ വിശ്വാസികൾക്ക് കൃഷ്ണനാണ് പരമമായ, പൂർണ്ണനായ ദൈവം.
കൃഷ്ണന്റെ ദിവ്യമായ പ്രതിരൂപമാണ് രാധ.
ദിവ്യപ്രേമത്തിന്റെ പ്രതിരൂപമാണ് അവർ.
അദ്വൈതത്തിൽ നിന്നും വ്യത്യസ്തമായി ആത്മാവിനു സ്വന്തമായി അനന്തമായി നിലനിൽപ്പുണ്ട് ഇസ്കോൺ വിശ്വാസത്തിൽ, അത് എവിടെയും ലയിച്ചുചേരുന്നില്ല.
വേദാന്തത്തിൽ വേരുകളുള്ള ഒരു ഏകദൈവവിശ്വാസപ്രസ്ഥാനമാണ് ഇസ്കോൺ.
ഹരേ കൃഷ്ണ മന്ത്രം
ഇസ്കോണിന് ഹരേകൃഷ്ണ പ്രസ്ഥാനം എന്ന പേരു വന്നതു തന്നെ ഭക്തന്മാർ ഏതു നേരവും ഭജിക്കുകയും ജപിക്കുകയും പാടുകയും ചെയ്യുന്ന മഹാമന്ത്രം എന്ന് അവർ വിളിക്കുന്ന ഹരേ കൃഷ്ണ, ഹരേ കൃഷ്ണ കൃഷ്ണ കൃഷ്ണ ഹരേ ഹരേ  ഹരേ രാമ ഹരേ രാമ രാമ രാമ ഹരേ ഹരേ എന്ന ചൊല്ലിൽ നിന്നാണ്.
ISKCON വിശ്വാസികളുടെ മഹാമന്ത്രം അന്താരാഷ്ട്ര കൃഷ്ണഭാവനാമൃത സംഘത്തിന്റെ ഏഴു ലക്ഷ്യങ്ങൾ
പ്രഭുപാദ 1966 -ൽ ISKCON രൂപീകരിക്കുമ്പോൾ നിർവചിച്ച ഏഴുലക്ഷ്യങ്ങൾ താഴെക്കൊടുക്കുന്നു.
ഭൂമിയിൽ സമത്വവും സമാധാനവും കൈവരുത്തുന്നതിന് ചിട്ടയായി ആത്മീയ അറിവ് സമൂഹത്തിലാകെ വ്യാപിപ്പിക്കുകയും മൂല്യങ്ങളുടെ ഏറ്റക്കുറച്ചിലുകൾ മാറ്റാൻ ആത്മീയജ്ഞാനത്തിനെ രീതികൾ പ്രചരിപ്പിക്കുകയും ചെയ്യുക.
ഭഗവത് ഗീതയിലും ഭാഗവതത്തിലും പറഞ്ഞിട്ടുള്ളതു പോലെ കൃഷ്ണാവബോധം പ്രചരിപ്പിക്കുക.
പുനർജനി സ്വീകാര്യമാണ്.
സമൂഹത്തിലെ എല്ലാവരെയും തമ്മിൽത്തമ്മിലും പരമമൂർത്തിയായ കൃഷ്ണന്റെ പക്കലേക്കും അടുപ്പിച്ച് മാനുഷികബോധം എല്ലാവരിലും ഉണ്ടാക്കി ഓരോരുത്തരും കൃഷ്ണന്റെ ഗുണങ്ങളുടെ ഭാഗമാണെന്ന് മനസ്സിലാക്കുക.
ചൈതന്യ മഹാപ്രഭുവിന്റെ ഉപദേശങ്ങളിലൂടെ വെളിവായരീതിയിൽ എല്ലാവരും ഒത്തുകൂടി മഹാമന്ത്രം ചൊല്ലുകയും സനാതനപ്രസ്ഥാനത്തെപ്പറ്റി പഠിപ്പിക്കുകയും വ്യാപിപ്പിക്കുകയും ചെയ്യുക കൃഷ്ണന്റെ വ്യക്തിത്വത്തിൽ അർപ്പണം ചെയ്ത് അംഗങ്ങൾക്കും സമൂഹത്തിനും വേണ്ടി ഒത്തുചേരാനായി വിശുദ്ധങ്ങളായ വേദികൾ ഉണ്ടാക്കുക.
ലളിതവും നൈസർഗ്ഗികവുമായ ഒരു ജീവിതം നയിക്കാനായി അംഗങ്ങളെ എല്ലാവരെയും ഒരുമിച്ചു കൊണ്ടുവരിക.
മേൽപ്പറഞ്ഞ കാര്യങ്ങൾ സാധിപ്പിക്കാനായി പുസ്തകങ്ങളും മാസികകളും പ്രസിദ്ധീകരിച്ച് വിതരണം ചെയ്യുക.
നാലു വ്യവസ്ഥാപിത തത്ത്വങ്ങൾ
ആത്മീയജീവിതത്തിന്റെ അടിസ്ഥനങ്ങളായി പ്രഭുപാദ ധർമ്മത്തിന്റെ നാലുതൂണുകൾ എന്ന തരത്തിൽ നാല് വ്യവസ്ഥാപിത തത്ത്വങ്ങൾ നിർദ്ദേശിച്ചിട്ടുണ്ട്.
മൽസ്യവും മുട്ടയും അടക്കം ഒരു മാംസവും പാടില്ല.
വിവാഹിതരായ ഇണകൾ, അതും പ്രജനനത്തിനുവേണ്ടി മാത്രമായിട്ടേ ലൈംഗികബന്ധത്തിൽ ഏർപ്പെടാവൂ.
ചൂതാട്ടം പാടില്ല.
മദ്യം, കഫെയിൽ, പുകയില ഉൾപ്പെടെ യാതൊരു ലഹരിപദാർത്ഥവും ഉപയോഗിക്കരുത്.
ധർമ്മത്തിന്റെ നാലു തൂണുകൾ ഇവയാണ്.
ദയ തപം സത്യം സൗഖ്യം അവലംബം പുറത്തേക്കുള്ള കണ്ണികൾ International Society for Krishna Consciousness എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അന്താരാഷ്ട്ര കോണ്ടം ദിനം
ലോകമെമ്പാടും എല്ലാവർഷവും ഫെബ്രുവരി മാസത്തിലെ പതിമൂന്നാം തീയതി അന്താരാഷ്ട്ര കോണ്ടം ദിനമായി ആചരിച്ചു വരുന്നു.
ഇംഗ്ലീഷിൽ ഇന്റർനാഷണൽ കോണ്ടം ഡേ (International Condom Day).
സാമൂഹികമായ ആരോഗ്യത്തെ മുൻനിർത്തി പ്രധാനമായും ഗർഭനിരോധന ഉറ അഥവാ കോണ്ടത്തിന്റെ പ്രാധാന്യത്തെപ്പറ്റിയും ഉപയോഗത്തെപ്പറ്റിയും ബോധവൽക്കരണം നടത്തുക എന്നതാണ് അന്താരാഷ്ട്ര കോണ്ടം ദിനം കൊണ്ട് ഉദ്ദേശിക്കുന്നത്.